Märjamaa Vikat

Märjamaa Vikat (ka RFC Märjamaa) on 2009. aastal asutatud Eesti ragbiklubi (õiguslikult vormilt MTÜ RFC Märjamaa), mis tegutseb Märjamaal. Esindusmeeskond mängib 2009. aastast alates nii Ragbi 7 (Olümpia ragbi) kui ka Ragbi XV liigas ning on riigi edukamaid. Võitnud ainukesena Eesti klubidest mõlemad meistrivõistlused (Ragbi 7 ja Ragbi XV) ühel ja samal aastal. Märjamaa Vikat on koduses Ragbi 7 ning Ragbi XV liigas olnud raskekaallane esimestest hooaegadest saadik.[viide?] Klubile pani aluse Rainer Koppel, kes asus ühtlasi täitma ka klubi presidendi rolli. Samuti oli klubi juhatuse tollasel esimehel suur roll meeskonna juhtimisel ja mängudeks ette valmistamisel.[viide?] Umbes kaheksa kuud pärast meeskonna kokkupanekut ja esimest treeningut 8. jaanuaril 2010 võis klubi näha ametlikult ka Eesti spordiregistris. Suur roll meeskonna juhtimisel ja mängudeks ette valmistamisel oli klubi juhatuse esimehel Rainer Koppelil, kes ise mängis väljakul erinevatel positsioonidel, kuid peamiselt esiliinis.[viide?] Kodustaadioniks on Märjamaa Gümnaasiumi staadion. Klubi värvid on valge, oranž ja must (praegune meeskonnavorm).[viide?] Debüüthooajal õnnestus Märjamaa Vikatil osa võtta kahest turniirist. Pärast kõigest kolmekuulist treenimist osaleti kõigepealt Pärnu rannas korraldatud Eesti Rannaragbi Festivalil (18. juulil 2009), kus saavutati ülivõimas 2. koht, ning kahe kuu pärast liituti ka Eesti Meistrivõistlustega Ragbi 7s (26.09.2009) sarjaga, mis korraldati nüüdseks juba likvideeritud Haabneeme staadionil. Meistrivõistlustelt väljuti neljandana.[viide?] Klubi võitis oma esimesed meistritiitlid 2012. hooajal. Ragbi 7 finaalis (22. septembril 2012 Märjamaal) võideti 33-7 Tallinna Sharksi (2013. aastast Tallinna Kalev) ning Ragbi XV finaalis kohtuti samuti (6. oktoobril 2013 Märjamaal) Tallinna Sharksiga, keda võideti 49 – 24.[viide?] 2013. aastal Ragbi 7 tiitlit kaitsta ei suudetud. Tallinnas Kalevi Keskstaadionil peetud ühepäevasel finaalturniiril võtsid esikoha Tartu Lelo (kes kombineeris oma võistkonna laenates enamus oma mängijaid Läti klubidest), teiseks jäi Tallinna Kalev, kolmanda koha pidi vastu võtma Märjamaa Vikat ning viimasele kohale jäi Narva Patriots.[viide?] 2013. aastal osales Märjamaa Vikat koos Tallinna Kaleviga esimest korda Baltic Cup Rugby XV liigas. See on liiga, kus mängivad kõikide Baltimaade ja ka mõned Venemaa võistkonnad. Liiga turniiri eesmärgiks on suurendada teadlikkust ragbi kohta ja ragbist huvitatust Läänemere piirkonnas ning tugevdada ragbis riikidevahelist koostööd ja vendlust ragbimängijate hulgas.[viide?] Esimeses kohtumises 25. mail 2013 Märjamaal õnnestus kodumeeskonnal Tallinna Kalevit 43-27 võita, kuid see jäi liigas nende ainukeseks võiduks. Kohtumine Leedu klubi Geležinis Vilkasega (31. augustil 2013 Leedus) kaotati 47-7 ja kohtumine Läti klubi Ķekava NSS-iga (21. septembril 2013 Lätis) lõppes kaotusega 31-28. Üllataval kombel saavutati aga oma divisjonis teine koht.[viide?] 2013. aastal otsustati esimest korda osa võtta ka ühest välismaisest turniirist – Midnight Rugby – Helsinki 10s, Soomes. Esimene osavõtt Põhjamaade ühel prestiižikamal turniiril osutus lausa niivõrd edukaks, et Märjamaa Vikat edastas kindlalt turniiri võõrustajat Helsinki Rugby Club'i ning teisi Soome ja Vene klubisid ning saavutas kokkuvõttes kolmanda koha.[viide?] Klubi on mittetulundusühing ja on registreeritud Eesti Ragbi Liidus. Klubi koosseisus on president, nõukogu, raamatupidaja ja 4 treenerit.[viide?] Klubi küll praegu alalisi sponsoreid pole, kuid oma abikäe on ulatanud nii mõnigi ettevõtte ja eraisik, näiteks Märjamaa Gümnaasium, Fresh Meedia Group OÜ, Lemman Motors Autotöökoda, WhoCares!, Lammutusabi, Aivar Jaago, Erlend Staub, Rugby XV (USA), Lusum (UK) ja paljud teised . 18. septembri 2014 seisuga. – meeskonna kapten, – vigastatud, paks kiri – International cap Märjamaa Vikat peab kodumänge Märjamaa Gümnaasiumi staadionil, mis mahutab kuni 1500 pealtvaatajat. Kuivõrd staadion ei vasta IRB/FIRA-AER (Rugby Europe) nõuetele, peavad märjamaalased kasutama rahvusvahelisteks kohtumisteks muid mängupaikasid (nt Tallinna Kalevi Keskstaadioni või reisima spetsiaalselt selle tarbeks välismaale). Karl - Henry Korjus // Eesti Rannaragbi Festival '09 Madis Sihimets // Eesti Meistrivõistlused Ragbi 7s '09 Rainer Koppel //Märjamaa vs Tallinn '10 Uudeküla Ragbiväljak '11 Ardi Orgusaar // Baltic Cup Rugby XV - 1. ring '13 Kaarel Kokemägi // Baltic Cup Rugby XV - 1. ring '13 Kaarel Kokemägi // Uudeküla Lumeragbi '13 http://www.spordiregister.ee/index.php?org=3638 "Märjamaa Vikati mängijate nimekiri (2014)". Originaali arhiivikoopia seisuga 19. oktoober 2013. Vaadatud 21. detsembril 2013. RFC Märjamaa YouTube'is Eesti Ragbi Liidu ametlik koduleht Eesti Ragbi Liit Facebookis Eesti Ragbi Liit Twitteris Eesti Olümpiakomitee